CELEX: 32008R0132
Language: ro
Date: 2008-02-14
Title: Regulamentul (CE) nr. 132/2008 al Comisiei din 14 februarie 2008 de modificare a Regulamentului (CE) nr. 745/2004 de stabilire a măsurilor privind importurile de produse de origine animală destinate consumului personal (Text cu relevanță pentru SEE)

15.2.2008   
            
            
               RO
            
            
               Jurnalul Oficial al Uniunii Europene
            
            
               L 41/7
            
         
      REGULAMENTUL (CE) NR. 132/2008 AL COMISIEI
   
   din 14 februarie 2008
   de modificare a Regulamentului (CE) nr. 745/2004 de stabilire a măsurilor privind importurile de produse de origine animală destinate consumului personal
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special articolul 8 alineatul (5) a treia liniuță,
   având în vedere Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele care provin din țări terțe și sunt introduse în Comunitate (2), în special articolul 3 alineatul (5), articolul 16 alineatul (3) și articolul 17 alineatul (7),
   având în vedere Decizia 90/424/CEE a Consiliului din 26 iunie 1990 privind anumite cheltuieli în domeniul veterinar (3), în special articolul 6 alineatul (3),
   întrucât:
   
               (1)
            
            
               Regulamentul (CE) nr. 745/2004 al Comisiei (4) stabilește măsuri privind importul de carne, produse din carne, lapte sau produse lactate pentru consum personal. Aceste produse sunt definite prin trimitere la anumite produse enumerate în anexa la Decizia 2002/349/CE a Comisiei din 26 aprilie 2002 de stabilire a listei produselor ce trebuie examinate la punctele de control la frontieră în conformitate cu Directiva 97/78/CE a Consiliului (5).
            
         
               (2)
            
            
               Ca urmare a abrogării Deciziei 2002/349/CE din 17 mai 2007 prin Decizia 2007/275/CE a Comisiei din 17 aprilie 2007 privind listele de animale și produse care urmează să fie supuse controalelor la punctele de control la frontieră în conformitate cu Directivele 91/496/CEE și 97/78/CE ale Consiliului (6) și pentru a asigura claritatea, coerența și transparența, este necesar să se înscrie în Regulamentul (CE) nr. 745/2004 produsele care fac obiectul acordului.
            
         
               (3)
            
            
               Prin urmare, Regulamentul (CE) nr. 745/2004 ar trebui modificat în consecință.
            
         
               (4)
            
            
               Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 745/2004 se modifică după cum urmează:
   
               1.
            
            
               La articolul 1, alineatul (1) se înlocuiește cu următorul text:
               „(1)   În sensul prezentului regulament, «carne și produse din carne» și «lapte și produse lactate» înseamnă toate produsele enumerate la anexa V.”
            
         
               2.
            
            
               Textul din anexa la prezentul regulament se adaugă ca anexa V.
            
         Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 februarie 2008.
      
         
            Pentru Comisie
         
         Markos KYPRIANOU
         
         
            Membru al Comisiei
         
      
   
   
      (1)  JO L 18, 23.1.2003, p. 11.
   
      (2)  JO L 24, 30.1.1998, p. 9. Directivă modificată ultima dată prin Directiva 2006/104/CE (JO L 363, 20.12.2006, p. 352).
   
      (3)  JO L 224, 18.8.1990, p. 19. Decizie modificată ultima dată prin Regulamentul (CE) nr. 1791/2006 (JO L 363, 20.12.2006, p. 1).
   
      (4)  JO L 122, 26.4.2004, p. 1.
   
      (5)  JO L 121, 8.5.2002, p. 6.
   
      (6)  JO L 116, 4.5.2007, p. 9.
   
      ANEXĂ
      
         
            „ANEXA V
            Carne și produse din carne, lapte sau produse lactate menționate la articolul 1 alineatul (1)
            
                        Codul NC
                     
                     
                        Descriere
                     
                     
                        Calificare și explicație
                     
                  
                        ex Capitolul 2
                        (0201-0210)
                     
                     
                        Carne și organe comestibile
                     
                     
                        Cu excepția picioare de broască
                        (codul NC 0208 90 70)
                     
                  
                        0401-0406
                     
                     
                        Lapte și produse lactate
                     
                     
                        Toate
                     
                  
                        0504 00 00
                     
                     
                        Intestine, vezici și stomacuri de animale (altele decât de pești), întregi sau părți din acestea, proaspete, refrigerate, congelate, sărate, în saramură, uscate sau afumate
                     
                     
                        Toate
                     
                  
                        1501 00
                     
                     
                        Grăsime de porc (inclusiv untură) și grăsime de pasăre, altele decât cele de la rubricile 0209 sau 1503
                     
                     
                        Toate
                     
                  
                        1502 00
                     
                     
                        Grăsimi de animale din speciile bovine, ovine sau caprine, altele decât cele de la rubrica 1503
                     
                     
                        Toate
                     
                  
                        1503 00
                     
                     
                        Stearină din untură, ulei de untură, oleostearină, oleomargarină și ulei de seu, neemulsionate, neamestecate și nici altfel preparate
                     
                     
                        Toate
                     
                  
                        1506 00 00
                     
                     
                        Alte grăsimi și uleiuri animale și fracțiunile lor, chiar rafinate, dar nemodificate chimic
                     
                     
                        Toate
                     
                  
                        1601 00
                     
                     
                        Cârnați și produse similare din carne, din organe sau din sânge; preparate alimentare pe baza acestor produse
                     
                     
                        Toate
                     
                  
                        1602
                     
                     
                        Alte preparate sau conserve din carne, din organe sau din sânge
                     
                     
                        Toate
                     
                  
                        1702 11 00
                        1702 19 00
                     
                     
                        Lactoză și sirop de lactoză
                     
                     
                        Toate
                     
                  
                        ex 1901
                     
                     
                        Extracte de malț; preparate alimentare din făină, crupe, griș, amidon sau extracte de malț, care nu conțin cacao sau care conțin cacao într-o proporție de maximum 40 % din greutate, calculată pe o bază complet degresată, nedenumite sau necuprinse altundeva; preparate alimentare din produsele de la 0401 până la 0404, care nu conțin cacao sau care conțin cacao într-o proporție sub 5 % din greutate, calculată pe o bază complet degresată, nedenumite și necuprinse în altă parte
                     
                     
                        Numai acele preparate care conțin lapte
                     
                  
                        ex 1902
                     
                     
                        Paste făinoase, chiar fierte sau umplute (cu carne sau cu alte substanțe) sau chiar altfel preparate, cum ar fi spaghete, macaroane, fidea, lasagna, gnocchi, ravioli, cannelloni; cușcuș, preparat sau nepreparat
                     
                     
                        Numai acele preparate care conțin carne
                     
                  
                        ex 2004
                     
                     
                        Alte legume preparate sau conservate altfel decât în oțet sau acid acetic, congelate, altele decât produsele de la poziția 2006
                     
                     
                        Numai acele preparate care conțin carne
                     
                  
                        ex 2005
                     
                     
                        Alte legume preparate sau conservate altfel decât în oțet sau acid acetic, necongelate, altele decât produsele de la poziția 2006
                     
                     
                        Numai acele preparate care conțin carne
                     
                  
                        ex 2103
                     
                     
                        Preparate pentru sosuri și sosuri preparate; condimente și produse de asezonare amestecate; făină de muștar și muștar preparat
                     
                     
                        Numai acele preparate care conțin carne sau lapte
                     
                  
                        ex 2104
                     
                     
                        Supe, ciorbe și supe cremă și preparate pentru acestea; preparate alimentare compuse omogenizate
                     
                     
                        Numai acele preparate care conțin carne sau lapte
                     
                  
                        ex 2105 00
                     
                     
                        Înghețate și alte produse similare sub formă înghețată, comestibile, cu sau fără cacao
                     
                     
                        Numai acele preparate care conțin lapte
                     
                  
                        ex 2106
                     
                     
                        Preparate alimentare nedenumite sau necuprinse altundeva
                     
                     
                        Numai acele preparate care conțin carne sau lapte
                     
                  
                        ex 2309
                     
                     
                        Preparate de tipul celor folosite pentru hrana animalelor
                     
                     
                        Numai hrana pentru animalele de companie, produse de ros pentru câini și amestecuri de prafuri care conțin carne sau lapte
                     
                  
                        Note:
                        
                                    Coloana 1
                                 
                                 
                                    :
                                 
                                 
                                    În cazul în care numai anumite produse sub orice cod trebuie să fie examinate prin controale veterinare și nu există nici o subdiviziune specifică a acestui cod în nomenclatura mărfurilor, codul este marcat prin «ex» (de exemplu, ex 1901: trebuie incluse numai acele preparate care conțin lapte).
                                 
                              
                                    Coloana 2
                                 
                                 
                                    :
                                 
                                 
                                    Descrierea mărfurilor este astfel cum este stabilită în Regulamentul (CEE) nr. 2658/87, coloana de descriere din anexa 1. Pentru mai multe explicații cu privire la domeniul exact de aplicare a Tarifului Vamal Comun, a se consulta ultima modificare a anexei respective.
                                 
                              
                                    Coloana 3
                                 
                                 
                                    :
                                 
                                 
                                    Această coloană furnizează detalii cu privire la produsele acoperite.”